ՏԱԹԵՎ ԳԻՏԱԿՐԹԱԿԱՆ ՀԱՄԱԼԻՐ

**ՎԵՐԱՊԱՏՐԱՍՏՎՈՂ ՈՒՍՈՒՑՉԻ ՀԵՏԱԶՈՏԱԿԱՆ ԱՇԽԱՏԱՆՔ**

**Հետազոտության թեմա**՝ Մանկավարժական տակտի դերն ու նշանակությունը դասվարի աշխատանքում

**Հետազոտող ուսուցիչներ**՝ Արմինե Սարիբեկյան

Կարինե Դալլաքյան

 Նառա Կլեկչյան

 *Երևանի Գ. Ստարովոյտովայի անվան հ. 177 հիմն. դպրոց*

 ԵՐԵՎԱՆ 2022

 **ԲՈՎԱՆԴԱԿՈՒԹՅՈՒՆ**

[ՆԵՐԱԾՈՒԹՅՈՒՆ 3](#_Toc117526155)

[ԳԼՈՒԽ 1․ ՀԱՍԿԱՑՈՒԹՅՈՒՆ ՄԱՆԿԱՎԱՐԺԱԿԱՆ ՏԱԿՏԻ ՄԱՍԻՆ 4](#_Toc117526156)

[ԳԼՈՒԽ 2․ ՄԱՆԿԱՎԱՐԺԱԿԱՆ ՏԱԿՏԸ ԵՎ ՆՐԱ ԴԱՍՏԻԱՐԱԿՉԱԿԱՆ ԱՇԽԱՏԱՆՔԸ ԴՊՐՈՑՈՒՄ 10](#_Toc117526157)

[ԳԼՈՒԽ 3. ՄԱՆԿԱՎԱՐԺԱԿԱՆ ՎԱՐՊԵՏՈՒԹՅՈՒՆ 17](#_Toc117526158)

[ԳԼՈՒԽ 4. ՄԱՆԿԱՎԱՐԺԱԿԱՆ ՀԱՂՈՐԴԱԿՑՈՒՄ 19](#_Toc117526159)

[ԵԶՐԱԿԱՑՈՒԹՅՈՒՆ 21](#_Toc117526160)

[ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ 23](#_Toc117526161)

 **ՆԵՐԱԾՈՒԹՅՈՒՆ**

Տակտը լատիներեն tactus բառն է, որը նշանակում է հաղորդակից լինել, ունենալ զսպվածություն, չափի զգացում, ունենալ ուղղակի ազդեցություն։

Տակտը բարոյագիտական էթիկական կատեգորիա է։ Այն ունի ավելի ընդարձակ իմաստ, քան երբեմն մարդիկ հասկանում են։ Մարդկային փոխհարաբերություն­ներում տակտը դա քաղաքավարության, բարեկրթության, զսպվածության, չափավո­րութ­յան և, առհասարակ, դաստիարակության և բնավորության բոլոր դրական հատ­կա­նիշների դրսևորումն է՝ մարդկանց հետ ունեցած փոխհարաբերություններում։

Ի․ Պ․ Պավլովն իր «Քսանամյա փորձ» գրքում ասում է, որ տակտի դրսևորման հիմքում ընկած է պայմանական ռեֆլեքսը, որ տակտը բնախոսական առումով մարդ­կային օրգանիզմի ժամանակավոր կապը, պատասխան ռեակցիան է արտաքին գրգի­ռին։ Այլ կերպ ասած՝ վարքի դրսևորումն է այլ մարդու նկատմամբ։ Տակտի դրսևորու­մը պայմանավորված է նրանով, թե ուրիշների հետ իր հարաբերություննե­րում մարդը որքան նպատակահարմար և ճկուն է կարողանում փոխել իր վերաբերմունքը։

Տակտը, - ասում է Ե․ Մեդինսկին, - բնութագրվում է շրջապատի նկատմամբ ուժեղացված նրբազգացությամբ, կարեկցանքով և մարդու արժանապատվությունը զգալու կարողությամբ։ Մի այլ տեղ նա գրում է․ «Տակտը՝ տվյալ պայմաններում ամեն մի առանձին առիթով մեծ արժանահարգությամբ, ստեղծագործորեն վարքի ճիշտ ու արդյունավետ ուղին գտնելու մեջ արագ կողմնորոշվելու կարողությունն է»։

Տակտի բնորոշումները շատ են և երբեմն հակասական։ Մեծ մասամբ նրանք լրացնում են մեկը մյուսին։ Տակտը, առհասարակ, որպես վարքի կարևորագույն նորմա, գործունեության ամենաբազմազան ձևերի ընթացքում հանդիսանում է մարկանց փոխհարաբերությունների առողջ, գործարար, մթնոլորտի, սոցիալական համակեցության կարևորագույն պայմաններից մեկը։

Տակտը մարդկանց փոխհարաբերությունների հավասարակշիռն է։ Նա մարդկանց մեջ առաջանում է հասարակական հարաբերությությունների ընթացքում, դաստիարակության ակտիվ ներգործությամբ և իր հերթին կարևոր դեր է խաղում առհասարակ դաստիարակության և մանկավարժական աշխատանքում։

# **ԳԼՈՒԽ 1․ ՀԱՍԿԱՑՈՒԹՅՈՒՆ ՄԱՆԿԱՎԱՐԺԱԿԱՆ ՏԱԿՏԻ ՄԱՍԻՆ**

Մանկավարժական տակտի պրոբլեմը ծագել է դաստիարակչական աշխատանքի ակունքներում։ Նրա բովանդակությունն ու դրսևորման ձևերը փոփոխվել են ամեն մի դարաշրջանում՝ դաստիարակության բովանդակության, խնդիրների ու ձևերի փոփոխությանը համապատասխան։ Մանկավարժական տակտի պրոբլեմին իրենց աշխատություններում կարևոր տեղ են հատկացրել մանկավարժական գիտության համաշխարհային դասականները։ Ռուսաստանում շատերն են անդրադարձել այդ պրոբլեմին, բայց, ըստ էության այդ մասին առաջին գիտական ուսումնասիրությունը պատկանում է մեծ մանկավարժ Կ․ Դ․ Ուշինսկուն։ Նրա հետազոտության նշանակությունն ավելի է մեծանում, քանի որ նա բացահայտում է մանկավարժական տակտի հոգեբանական էությունը։

Կ․ Դ․ Ուշինսկին ասում է, որ մանկավարժական տակտը, առանց որի դաստիարակը, ինչպես էլ ուսումնասիրի մանկավարժության տեսությունը, երբեք լավ պրակտիկ – մանկավարժ չի դառնա։ Նրա կարծիքով հոգեբանական տակտի մշակումը սերտորեն կապված է անձնական այնպիսի հատկանիշների ձեռք բերման հետ, ինչպիսիք են ինքնատիրապետումը, ինքնագնահատականը, ինքնադատողությունը և իր քայլերի ու արարքների վերլուծության ունակությունը։ Այդ ամենը համարում է հոգեբանական կատեգորիաներ, որոնք որոշում է ուսուցչի անձնավորության հոգեբանական կերտվածքը։

Կ․ Դ․ Ուշինսկին ասում է․ «․․․ Տակտը բնածին ինչ-որ բան չէ, այլ մարդու մեջ ձևավորվում է աստիճանաբար, ոմանց մոտ արագ, ծավալուն, ուրիշների մոտ դանդաղ, նեղ ու աղքատ, հատվածաբար ․․․ ձևավորվում է կախված այն բանից, որ մարդն ապրում և երևույթները դիտում է դիտավորությամբ, թե առանց դիտավորությամբ»։ Նա բացառիկ նշանակություն է տալիս մանկավարժական տակտի ձևավորման պայմաններին, որոնց մեջ ընդգծում է ուսուցչի ընդհանուր պատրաստակամությունը, հոգեբանության և մանկավարժական հարցերում լավատեղյակությունը, որոնք հնարավորություն կտան ճանաչելու երեխայի բնավորությունը։

Մանկավարժական տակտի հարցերին իր աշխատություններում բազմիցս անդրադարձել է նաև խորհրդային նշանավոր մանկավարժ Ա․ Ս․ Մակարենկոն՝ օգտագործելով իր մանկավարժական հարուստ պրակտիկան։ Նա ցույց է տվել երեխաների դաստիարակության գործում մանկավարժական վարվեցողության նշանակության մի նոր կողմը՝ նրա դերը մանկավարժական առողջ կոլեկտիվի ստեղծման համար, ինչպես և կոլեկտիվի միջոցով դաստիարակության մեջ մանկավարժական տակտի տեղը։ Աշակերտական կոլեկտիվը յուրատեսակ միջավայր է, ուր ուսուցչի վերաբերմունքի, վարքի ու վարվեցողության տարբեր դրսևորումների դեպքում տարբեր մթնոլորտ է ստեղծվում մի դեպքում հօգուտ, մյուս դեպքում ի վնաս ուսուցչի դաստիարակչական միտումների։ Ուստի նա զգուշացնում է ուսուցչին մանկավարժական տակտի համար, թանկ գնահատել, զգուշությամբ ու վարպետորեն օգտագործել աշակերտական կոլեկտիվի ֆոնը, դաստիարակության այդ հրաշալի միջոցը, որի նշանակությունն անհնարին է գերագնահատել։

Մանկավարժական տակտի էական հատկանիշը նա համարում էր ուսուցչի վերաբերմունքի անկեղծությունը կոլեկտիվի և ամեն աշակերտի նկատմամբ։ Մակարենկոյի վերաբերմունքը դեպի մանկան անձն ու մանկական կոլեկտիվը ներծծված է հումանիզմի ոգով։ Ցուցաբերած բարձր պահանջկոտության հետ միասին նա երբեք չէր շրջանցում հասարակական կարծիքը՝ անսալով մարդկանց ու կոլեկտիվի ձայնին։

Մակարենկոն մանկավարժական տակտը բնորոշում է որպես վարպետ մանկավարժի իսկական մարդկային անկեղծ զգացմունքի արտահայտություն։ Մանկավարժական տակտի պրոբլեմն ըստ էության ուսուցչի և աշակերտի փոխհարաբերության պրոբլեմն է։ Ըստ Լ․ Ս․ Վիգոտսկու ուսուցչի և աշակերտի արդյունավետ ձևերից է նրանց համագործակցությունը։ Դա երեխայի անձնավորության ձևավորման լուրջ գործոն է։ Դպրոցական տարիքում ուսումնադաստիարակչական աշխատանքի համար որպես մանկավարժական տակտի դրսևորման արդյունավետ ձևերից մեկը Վիգոտսկին համարում էր ուսուցչի և աշակերտի համագործակցությունը ուսումնական ու դաստիարակչական աշխատանքում։

Վիգոտսկուց հետո մանկավարժական տակտի դրսևորման այս կարևոր գործոնը երկար ժամանակ մոռացության մատնվեց։ Ընդհանուր առմամբ մանկավարժական տակտի պրոբլեմով զբաղվել են խորհրդային նշանավոր մանկավարժներից, հոգեբաններից շատերը։ Դրանցից են՝ Ե․ Ն․ Մեդինսկին, Կոնստանտինովը, Բ․ Գ․ Անանևը, Ն․ Դ․ Լևիտովը, Վ․ Ի․ Ստրախովը, Տ․ Պ․ Բոնդարևսկայան, Գ․ Ս․ Պրոզորովը և ուրիշներ։

Վ․ Ս․ Սուխոմլինսկին բացառիկ նշանակություն է տալիս աշակերտի հետ ուսուցչի մանկավարժական էթիկային ու մանկավաժական տակտին։ Այդ հանգամանքը բացատրվում է նրանով, որ իր գիտական գործունեությունը Սուխմոլինսկին նվիրել է մեծերի ու փոքրերի փոխհարաբերությունների հարցերին, իսկ դա ըստ էությանմանկավաժական տակտի, մանկավարժական էթիկայի հարցերից է։ Սուխմոլինսկին մանկավարժական աշխատանքի իր հավատամքը համարում է անսահման սերը երեխաների նկատմամբ։ Այլապես, եթե չես սիրում երեխային, նշանակում է չես էլ ճանաչում նրա անձը, նրա հոգին։ Այդ դեպքում երեխայի հետ քո հարաբերությունները զուրկ են աըդ անկեղծության կայծից, որն ի հայտ է բերում մանկան հոգու գաղտնիքները։ Սոխումլինսկին գրում է․ «․․․Ոչինչ այնպես չի կոպտացնում պատանի մարդկային սիրտը, այնպես չի դաժանացնում, ինչպես վիրավորանքը։ Սակայն դա չի նշանակում, թե երեխային չի կարելի հարկադրել, չի կարելի կշտամբել․ մանկավարժական աշխատանքի իսկական վարպետը և՛ ստպում է, և՛ հարկադրում, և՛ պարտադրում, բայց այդ բոլորն այնպես է անում, որ մանկական սրտում երբեք չմարի այդ թանկագին կրակը՝ լավ լինելու սեփական ցանկությունը»։

Մանկավարժական տակտի առանձնահատկությունն այն է, որ ծնողը, ուսուցիչը և առհասարակ մեծահասակը երեխաների նկատմամբ է գործադրում այդ պահանջները։ Հետևաբար մանկավարժական տակտն ունի իր առանձնահատկությունները, որոնց հիմքում դրված է երեխայի նկատմամբ ճիշտ մոտեցումը։ Ուսուցիչը գործ ունի երեխաների հետ, որոնց մոտ սկսում է ձևավորվել անձը, և հենց դպրոցական տարիներին ուսուցչի դաստիարակչական ազդեցության տակ էլ դրվում են նրանց ՝ շրջապատի, աշխատանքի և հասարակական սեփականության նկատմամբ հարաբերությունների նախնական հիմքերը։

Մանկավարժական տակտը ուսուցչի մասնագիտական կարևորագույն հատկանիշն է։ Ուստի, միայն տեսությունը իմանալով, ուսուցիչը կարող է մշակել գաղափարապես ճիշտ վարվեցողություն աշակերտների նկատմամբ։ Ուսուցիչը պետք է մշակի մանկավարժական տակտը, կատարելագոծի այն։ Այստեղ կարևորն այն է, որ ուսուցիչը հաշվի է առնում երեխայի տարիքային առանձնահատկությունները, նրանց հոգեկան վիճակները, ուսումնադաստիարակչական աշխատանքի պրոցեսը և երեխայի վերաբերմունքը ուսման նկատմամբ։ Այստեղից բխում է մանկավարժական տակտի կարևոր կողմը և նրա դերը աշակերտի մտքի, բնավորության, կամքի, զգացմունքների, հմտությունների, կարողությունների և նրա անհատական այլ հատկանիշների դաստիարակության գործում։ Այս ամենը շատ դժվար, նույնիսկ ահնհար կլինի, եթե ուսուցիչը մոտիկից չուսումնասիրի երեխային։ Հետևաբար ուսուցչի մանկավարժական տակտի օբյեկտիվ հիմքը աշակերտին մոտիկից ուսումնասիրելն է։ Մանկավարժական տակտը հանդիսանում է ուսուցչի մանկավարժական վարպետության դրսևորման ձևերից մեկը։

Մանկավարժական տակտը ուսուցչի ինքնատիրապետման արտաքին ձևը չէ, այլ աշակերտի նկատմամբ համոզմունքով անկեղծ ու արդարացի վերաբերմունքիդրսևորումն է, այն արտահայտում է ուսուցչի կեցվածքի, խոսքի, տոնի, դիմախաղի և ժեստերի մեջ։ Եթե ուսուցիչը արհեստական կեցվածք ընդունի, արհեստական պատնեշներ կառուցի իր և աշակերտների միջև՝ ձևական մթնոլորտ ստեղծելով իր ուսումնադաստիարակչական գործունեության մեջ, այդ դեպքում մանկավարժական տակտի մասին խոսք լինել չի կարող։ Ուսուցիչն էլ սովորական մարդ է, ուստի նրա կեցվածքը միանգամայն բնական և անբռնազբոս, իսկ աշակերտների հետ հարաբերությունը հասարակ ու անկեղծ պետք է լինի։

Մանկավարժական տակտն ու ուսուցչի հեղինակությունը փոխադարձաբար պայմանավորված են մեկը մյուսով։ Այսպիսով, մանկավարժական տակտի հիմքում ընկած են ուսուցչի ընդհանուր քաղաքական, գիտական ու մասնագիտական պատրաստակամությունը, երեխաներին ճանաչելը և նրանց նկատմամբ անկեղծ սերը, ուսուցչի մանկավաժական վարպետությունը, բարեկրթությունը, հետևապես և անբասիր հեղինակությունը։

Դիտողականությունը լավ ուսուցչին ուղեկցում է իր ամբողջ գործունեության ընթացքում։ Երեխաների հետ իր մշտական աշխատանքի ընթացքում մանկավարժն անընդհատ ուսումնասիրում և մանկավարժորեն ներգործում է աշակերտների վրա։ Ուսուցչի նուրբ դիտողականությունը կանխում է կոնֆլիկտի հնարավորությունը, օգնում է լուծելու վիժելի ամեն մի հարց։

Հնարավոր չէ ամբողջացնել տակտ հասկացությունը, քանի որ տակտը ունի բազմաթիվ ու բազմապիսի հատկանիշներ։ Պրոֆեսոր Վ․ Ի․ Ստրախովը ճիշտ է բնութագրում նրա էական այն հատկանիշները, որոնցով նա տարբերվում է անտակտությունից։ «Այդ առումով մանկավարժական տակտի համար բնորոշ են վերաբերմունքի բնական և հաստատուն լինելն առանց ընտանեվարության, հարաբերությունների մեջ տոնի անկեղծություն առանց կեղծիքի, աշակերտի նկատմամբ քաղաքավարություն և վստահություն առանց թողտվության, հանձնարարի խորհուրդ առանց հարկադրանքի, ներգործության, առաջարկության, հանդիմանության, խրատ առանց դպրոցականի ինքնուրույնությունը ճնշելու, վերաբերմունքի մեջ տոնի լրջություն՝ առանց իրադրության լարվածության։ Հեգնանք և հումոր առանց աշակերտի անձի արժանապատվությունը վիրավորելու, պահանջկոտություն առանց մանրախնդրության, բարյացակամություն առանց սիրաշահելու, հաստատակամություն առանց համառության, միակողմանի չորություն և սառնություն, դաստիարակչական միջոցների գործադրման հետևողականություն առանց տատանումների։ Ուշադրություն աշակերտի նկատմամբ առանց ընդգծվածության, աշակերտի նկատմամբ հետ փոխհարաբերությունների մեջ հավասարակշություն առանց անտարբերության, աշակերտի հետ զրույց վարելու կարողություն առանց մակերեսային դիդակտիզմի և խրատաբանության։

Մանկավարժական տակտի ներգործուն լինելը, նրա դաստիարակչական ազդեցությունը որոշվում են մի շարք պայմաններով․

1․ Աշակերտի նկատմամբ ուսուցչի օբյեկտիվություն

2․ Աշակերտների հետ առնչության տոնի բարյացակամություն

3․Դաստիարակչական ներգործության մեջ համոզվածություն աշակերտի գիտակցության վրա ազդեցության, սյունմիջոցյան իրադրությունից ելնելով դաստիարակչական միջոցների մանկավարժորեն հիմնավորված փոփոխություն»։

Մանկավարժական տակտի դրսևորման ամենաընդհանուր պահանջները, որպես դեղատոմս ոչ բոլոր դեպքերում է պետք գործադրել։ Ամեն մի կոնկրետ դեպք տակտի բոլորովին տարբեր նրբերանգներ է պահանջում։

Անտակտությունը կարող է սովորական երևույթ լինել, այդ դեպքում այն տիպական է տվյալ ուսուցչի համար․ կարող է և ժամանակավոր պատահական երևույթ լինել, որն առաջացել է որևէ կոնկրոտ առիթով և տիպական չէ տվյալ ուսուցչի համար։ Եթե անտակտությունը մշտական է, ապա այն մեծ մասամբ դրսևորվում է պատահականորեն ուսուցչական աշխատանքի եկած մարդկանց մոտ, այն մարդկանց, որոնք կոչումով ուսուցիչ չեն։ Անտակտությունը հատուկ է նաև անհրաժեշտ մանկավարժական ու մասնագիտական պատրաստություն չունեցող, ցածր ընդհանուր և մանկավարժական կուլտուրա ունեցող մարկանց։ Այն ուսուցիչները, որոնք չեն կարողանում տիրապետել իրենց տրամադրությունը, տուրք են տալիս տրամադրության հաճախակի և կտրուկ փոփոխությունների, իսկ դա անկազմակերպվածություն է մտցնում աշակերտության մեջ։

Երեխաները շատ դյուրազգաց են ուսուցչի տրամադրության փոփոխությունների նկատմամբ։ Եթե ուսուցիչը բորբոքվածության պահերին հապճեպ եզրակացություններ է անում, երեխաները ճնշվում, հիասթափվում են։ Նրանց մոտ անվստահություն է առաջանում իրենց ուժերի նկատմամբ։

Մանկավարժական տակտի մասին խոսելիս չպետք է մոռանալ, որ այն ուսուցչի բնատուր հատկություն չէ, այն ամեն մի ուսուցչի դաստիարակում է իր մեջ մանկավարժական գործունեության պրոցեսում, գերազանցապես աշակերտական կոլեկտիվի կազմակերպման ընթացքում։

Մանկավարժական տակտը ենթադրում է ամեն մի առանձին դեպքի համար դաստիարակչական ներգործության յուրահատուկ օպտիմալ միջոցի գործադրությունը՝ հաշվի առնելով երեխայի տարիքային և անհատական առանձնահատկությունների տվյալ էտապի հնարավորությունները, որի պայմաններում իրականացվում է տվյալ որոշակի մանկավարժական խնդիր-նպատակը։

# **ԳԼՈՒԽ 2․ ՄԱՆԿԱՎԱՐԺԱԿԱՆ ՏԱԿՏԸ ԵՎ ՆՐԱ ԴԱՍՏԻԱՐԱԿՉԱԿԱՆ ԱՇԽԱՏԱՆՔԸ ԴՊՐՈՑՈՒՄ**

Մեր հասարակության և դպրոցի դաստիարակչական միջոցառումների արդյունքներն ակնառու են։ Դրանք հիմնավորման և ապացուցման կարիք չեն զգում։ Սակայն ուսումնասիրություններն ու ստուգումներով բացահայտված շատ փաստեր ցույց են տալիս, որ ուսուցիչների մեծ մասը իր մանկավարժական գործունեության ընթացքում դաստիարակչական միջոցառումների ժամանակ չի ղեկավարվում մանկավարժական էթիկայի նորմաներով, խախտում է վարվեցողության տարրական կանոնները։ Դաստիարակչական աշխատանքի ծրագրերի հիմնական թերությունը նրանց ընդհանուր, վերացական, շատ հաճախ ձևական բնույթն է։ Դրանցից շատերը միևնույն հաջողությամբ կարելի է գործադրել տարբեր տարիքային խմբերում։ Դրանք շատ նման են իրար։ Նրանցում չեն նշվում, չեն շերտավորվում որոշակի ժամանակամիջոցում, որոշակի հարաբերությամբ աշակերտական տարիքային խմբի շահերն ու հետաքրքրությունները։ Նրանցում չի նախատեսվում կոնկրետ անձնավորության հետ դաստիարակչական աշխատանքը, աշակերտական տարիքային տվյալ խումբը, դասարանը ներկայանում է որպես մի զանգված, որտեղ անհատ աշակերտը լուծվում է դպրոցի կամ դասարանի աշակերտական կազմի ընդհանրության մեջ։ Այս ծրագրում հաճախ տեղ է գտնում «գրոհայնությունը»։ Երբեմն սիստեմատիկ, հետևողական, անհրաժեշտության դեպքում պրոֆիլակտիկ աշխատանքի փոխարեն նախատեսվում են միջոցառումներ աշակերտական խմբի կամ աշակերտի վարքի վնասակար արտահայտությունների դեմ։

Առաջին պահին կարող է թվալ, որ այս հարցերը առնչություն չունեն մանկավարժական վարվեցողությունների հետ, քանի որ դրանցում անմիջապես չեն երևում ուսուցիչ – աշակերտ փոխհարաբերությունների նրբությունները։ Մինչդեռ մանկավարժական տակտի, վարվեցողության հետ դրանց առնչությունն անմիջական է։

«Գրոհայնությունը» հատուկ է ոչ միայն դաստիարակչական աշխատանքում, այլև ուսումնական աշխատանքում՝ հատկապես գիտելիքների գնահատման հարցում, մանավանդ ուսումնական տարվա վերջում։ Դրա վառ ապացույց է այն, որ ուսումնական առաջին և երկրորդ քառորդներում աշակերտների առաջադիմության ցուցանիշներն անհամեմատ աւ անհավատալի կերպով ցածր են, քան տարեվերջի ցուցանիշները։ Դպրոցներում ընդունված է այս ամենը բացատրել այն բանով, որ ամռան ընթացքում աշակերտները նախորդ տարում սովորածի մի մասը մոռանում են, բացի այդ նոր ուսումնական տարեսկզբին նոր պայմաններին ընտելանալու և ուսման նորմալ հունի մեջ մտնելու համար որոշ ժամանակ է պահանջվում, սակայն դրա հիմնական պատճառը

«գրոհայնությունն է»։ Դպրոցներում ուսուցիչներից շատերը ուսումնական տարին սկսում են ոչ այն տեմպով, ինչ տեմպով որ ավարտում են։ Չեն պահպանում աշակերտների հետ ուսումնադաստիարակչական միջոցառումների համամասնութ­յունը, աշխատանքի ընթացքի համաչափ տեմպը։

«Գրոհայնությունը» թե´ կրթության, թե´ դաստիարակչական ասպարեզում վնասակար է, քանի որ այն խանգարում է ուսումնադաստիարակչական պրոցեսի նորմալ ընթացքին։ Այն մանկավարժական տակտի լավագույն խախտում է՝ ապակողմնորոշում է աշակերտին, որոշ դեպքերում նրա մեջ առաջացնում է հոգեկան տրավմա։ Դպրոցին և աշակերտին անհրաժեշտ է ամենօրյա համամասնավոր, պլանավորված, մշտապես կազմակերպված աշխատանք։

Մանկավարժական տակտը պահանջում է դաստիարակչական աշխատանքի անհատականացում։ Բայց այստեղ էլ, ինչպես և ուսումնական աշխատանքում, անհատականացումը ավելի շատ տարածում են ուսման մեջ հետ մնացող, իսկ դաստիարակչական աշխատանքում՝ վատ վարքի հակումներ ունեցող, անկարգապահ այն աշակերտների վրա, որոնց դպրոցներում սովորաբար «դժվար» երեխաներ են համարում։

Անհատականացված աշխատանքը ինչ-որ չափով տարածվում է նաև օրինակելի վարք ունեցող առաջավոր, դպրոցական կազմակերպությունների աշխատանքում ակտիվություն ցուցաբերող աշակերտների վրա։ Գնահատելով դաստիարակության ասպարեզում անհատականացման ուղղությամբ մեր դպրոցներում տարվող մեծ աշխատանքը, գտնում ենք, որ անհատականացման անվան տակ մանկավարժների ուշադրության անհամաչափ կենտրոնացումը հիմնականում երկու «բևեռներում»՝ մի կողմից վարքի շեղումներով աչքի ընկնող, իսկ մյուս կողմից կարգապահ աշակերտների վրա, մանկավարժորեն բացահայտ սխալ է։ Աշակերտների ընդհանուր թիվը հասնում է 25-30 %-ի։ Նշանակում է՝ աշակերտության մոտ 70 % -ը որոշ ուսուցիչների ու դասղեկների կողմից հիմնականում դուրս է մնում անհատականացված աշխատանքից և միայն յուրատեսակ ֆոն են հանդիսանում դաստիարակչական աշխատանքի համար։ Այս երևույթը ինքնին մանկավարժական անտակտություն է, երբ մանկավարժն իր ուշադրության կենտրոնում պատշաճ կերպով պահում է աշակերտական համակազմի հիմնական հատվածները։ Մեծ սխալ են գործում այն ուսուցիչները, որոնք աշակերտության այդ միջին հատվածի հետ հատուկ անհատականացված աշխատանք չեն կատարում։ Աշակերտության այդ հատվածի որոշ երեխաների մոտ էլ անհատականացված աշխատանքի բացակայութայն հետևանքով հանրավոր են բացասական պոտենցիալ գծերի դրսևուումը։ Իսկ նման դրսևորումների համար նպաստավոր պայմաններ կարող են գտնվել թե´ արտադպրոցական միջավայրում, թե´ դպրոցում։ Երեխաների այս խմբի հետ էլ պահանջվում է մանկավարժական առանձին վարվեցողություն, պրոֆիլակտիկ աշխատանք։

Փոխադարձ դասալսումների ընթացքում սկսնակ դասվարի մոտ նկատել ենք նրա կողմից անտեսված մի երեխայի: Դասվարն ասաց, որ երեխան խելացի է, սակայն ծնողները հետևողական չեն, ունի ոգեշնչվածության պակաս: Քննարկման ժամանակ դասվարին խորհուրդ տրվեց երեխայի հետ տանել անհատական աշխատանք և ավելի շատ ներգրավել դասապրոցեսին: Որոշ ժամանակ անց դասվարը երեխայի մոտ արձանագրել էր փոփոխություններ, ինչը ոգևորել էր և´ նրան, և ´ աշակերտին: Դասվարի գովեստները լավ կատարած աշխատանքի համար կարծես թե նոր ուժ ու ոգեշնչվածություն էին տալիս երեխային:

Այստեղից պետք է հետևություն անել, որ դաստիարակչական աշխատանքում մանկավարժական վարվեցողության մասին ուսուցիչն ու դասարանի ղեկավարը պետք է խորհեն աշակերտական կոլեկտիվի, նրա տարբեր հատվածների և անհրաժեշտության դեպքում, նույնիսկ անհատ աշակերտների հետ տարվող դաստիարակչական միջոցառումները պլանավորելու մասին:

Մանկավարժական տակտը դաստիարակչական գործոն է։ Այն անշուշտ նշանակություն ունի նաև ուսումնական աշխատանքի համար։ Եթե որպես այդպիսին նպաստում է ուսումնական նյութն ընկալելուն, ինքնուրույնաբար խորհելուն, տարիքին ու կարողություններին համապատասխան լուծումներ գտնելուն, ապա որպես դաստիարակչական գործով, ազդում է աշակերտի ոչ միայն ինտելեկտուալ կյանքի, այլև զգացմունքային, կամային ոլորտի վրա։ Ուսուցչի մանկավարժական տակտը աշակերտական կոլեկտիվում թե նրանից դուրս, իր հոգեբանական հետևանքներով վերջին հաշվով նպաստում է աշակերտի անձնավորության ձևավորմանը։

Ուսուցչի մանկավարժական աշխատանքի էությունից է բխում նրա պահանջկոտությունը։ Աշակերտների հետ աշխատող յուրաքանչյուր ուսուցիչ պետք է հիշի, որ մանկավարժական տակտի հիմնական տարրերը պահանջկոտությունը, վստահությունն ու հարգանքն են աշակերտի հանդեպ։

Դպրոցում ուսուցչի գործունեությունը կապված է աշակերտական մեծ կամ փոքր խմբերի հետ։ Ամենից շատ նա առնչվում է դասարանական աշակերտական կոլեկտիվին։ Իսկ այդ կոլեկտիվի հետ աշխատող մանկավարժների թվում հատկապես դասարանի ղեկավարի աշխատանքը իր մանկավարժական ավելի մեծ բարդություններն ու նրբություններն ունի։

Մանկավարժական տակտը ուսուցչական ամբողջ կոլեկտիվի գործն է։ Մինչդեռ ուսուցիչներից ոմանք ջանք չեն գործադրում աշակերտի հետ մանրակրկիտ աշխատանքի ուղղությամբ, ժամանակ չեն հատկացնում դաստիարակչական արդյունավետ միջոցներ փնտրելու, սխալներից խուսափելու համար և իրենց մանկավարժական, մասնագիտական տկարությունը քողարկելու նպատակով կարգ ու կանոն հաստատելու համար երևութական խստություն են ցուցաբերոևւմ։ Ուսուցիչներից ոմանք էլ աշակերտների հետ հեղինակություն ձեռք բերելու հսմսր, որոշ դեպքերում նրանց նույնիսկ հաճոյանալու նպատակով համարյա թե ջնջում են բոլոր տեսակի սահմանները, ամեն ինչ ընդառաջում են աշակերտներին, իջնում ուսուցչի իրենց բարձրությունից։ Իսկ երբեմն էլ ուսուցչի սառը, հաճախ չոր, պաշտոնական վերաբերմունքը աշակերտին թույլ չի տալիս ուսուցչի մեջ տեսնել մարդկայինը, նրանց բաժանում է մեծ անջրպեդ, և մեկը մյուսի համար ուսումնառության ամբողջ ժամանակամիջոցում այդպես էլ մնում են խորթ ու օտար։Այս երկու դեպքերում էլ ուսուցիչները թույլ են տալիս անտակտություն, մանկավարժական սխալ։

Այս ամենում կարևորը գործնական, պաշտոնական ու բարոյական, մարդկային հարաբերությունների նպատակահարմար զուգակցումն է։ Ուսուցչի և աշակերտի միջև պատշաճ հեռավորության, նրանց մտերմության աստիճանի հարցը մշտապես քննարկվում է մանկավարժական մամուլում և ուսուցչական խորհրդակցություններում։

Ոսուցչի և աշակերտի միջև ինչ-որ դիստանցիա օբյեկտիվորեն անհրաժեշտ է, և այն պայմանավորվում է ուսուցչի աշխատանքի առանձնահատկությամբ, այն բանով, որ նա սովորեցնող է, իսկ աշակերտը՝ սովորող, նա խորհրդատու է, աշակերտը՝ լսող, նա կարգադրող է, իսկ աշակերտը՝ կատարող։

Կրտսեր դպրոցական տարիքում երեխաներն ավելի դյուրազգաց են և էմոցիոնալ։ Նրանք դասարանի ղեկավարից ուսուցչից ընկալում են ծնողական, մայրական գորով, փաղաքշանք ու գուրգուրանք։ Փորձված մանկավարժները կարողանում են հմտորեն օգտագործել այդ հանգամանքը երեխաների մոտ նկատվող թերությունները վերացնելու համար։

Մանկավարժական տակտը պետք է օգնի աշակերտներին հասկանալու խրախուսանքի ու պատիժների իմաստը։ Խրախուսանքն ու պատիժները աշակերտների վարքի ու արարքների գնահատականն են։ Ոստի, խախտելով մանկավարժական տակտը, նրանց մեջ առաջացնում է հակասական վերաբերմունք, հակազդեցություն, կոպտություն և վերջապես կոնֆլիկտ։ Ուսուցչի նկատմամբ ստեղծվում է անվստահություն, շոշափվում է նրա հեղինակությունը, ծայրահեղ դեպքերում երբեմն հեղինակազրկվում։ Խրախուսանքի ու պատիժների ժամանակ մանկավարժական տակտը ենթադրում է անկեղծ մոտեցում։

Պետք է օգնի նաև դպրոցի կարգ ու կանոնի, ռեժիմի ուսումնական ու դաստիարակչական ձեռնարկումների հասարակական իմաստը, ճանաչելու իրենց անձնավորության արժանապատվությունը և համակվելու աշակերտական կոլեկտիվի բարձր պատվի զգացումով։

Կրտսեր դպրոցական տարիքում դրվում են երեխաների կոլեկտիվ կապերի առաջին հիմքերը, ընկերոջ համար պատասխանատվության նախնական տարրերը։ Դաստիարակության գործընթացում դպրոցական այս տարիքն առանձին բարդություն չի առաջացնում, թեև, անցանկալի դեպքեր անշուշտ լինում են՝ կապված ուսուցչի ընդհանուր և մանկավարժական պատրաստության մակարդակից, մանկավարժական փորձից և անձնական տվյալներից։

Առողջ, աշխատունակ աշակերտական կոլեկտիվի ստեղծման համար ուսուցիչներից և դասարանի ղեկավարից մանկավարժական մեծ տակտ է պահանջվում։ Այս գործում թերևս ամենից կարևորը բոլոր աշակերտներին դասարանի ակտիվ կյանքի մասնակից դարձնելն է, նրանցից ամեն մեկին որևէ աշխատանքի մեջ ներգրավելն ու այդ աշխատանքներում նրանց վստահեը։ Այդ ակտիվությունը պետք է պահպանել նաև դասերի ժամանակ՝ բոլոր երեխաներին որոշ լարվածությամբ մասնակից անելով ուսումնական պրոցեսին։ Այդպես շարունակելով՝ շուտով դասարանում անտարբեր երեխաներ չեն լինի, և դասարանական կոլեկտիվ կյանքը գնալով կհետաքրքրանա։ Ուսուցչի նպատակարամար վարվեցողությունը հուշում է փոխադարձ օգնություն՝ դրանով աշակերտի մեջ մեծանում է պատասխանատվությունը դասարանական կոլեկտիվի և նրա անդամների համար։

Անշուշտ սխալ է կարծել, որ նման դեպքերում ամեն ինչ ընթանալու է իդեալական ձևով, առանց կոնֆլիկտների, անհնար է դրանք անսպառ վերացնել։ Կարևորն այստեղ այն է, թե դասվարն ինչ նորանոր մեթոդներ կգտնի աշակերտական կոլեկտիվի համակեցությունը խանգարող աշակերտների համար։ Այլ կերպ ասած փորձ է արվում ոչ թե միանգամից փոխել, խախտել բնավորության այն ստերիոտիպը, այլ փոխել աստիճանաբար, մշակել ակտիվ դիմադրություն և փոխել հետաքրքրությունների ուղղությունը։ Այսինքն, ամեն ինչ պետք է սկսել ոչ թե բացասական երևույթների դեմ պայքարից, այլ դրական հատկանիշների զարգացումից։

Անձնական հետաքրքրությունների զարգացումը մանկավարժական զորեղ մի գործոն է , որն իրեն արդարացնում է բոլոր երեխաների հետ աշխատելիս, սակայն նրա արդյունավետությունը «դժվար» երեխաների դաստիարակության համար ավելի նկատելի է։ Դա անհատականության, անհատական հատկանիշների գնահատումն է։ Խրախուսական վերաբերմունքը բավականություն է պատճառում, այնպիսի բավականություն, որպիսին երեխան ունենում է որևէ մրցույթում շահելու դեպքում։

Ներկայումս գրեթե բոլոր հանրակրթական դպրոցներում կան ներառական կրթությանը համապատասխանող երեխաներ։ Նրանց անհրաժեշտ է հատուկ վերաբերմունք։ Դասվարը պետք է անընդհատ կապի մեջ լինի և խորհրդակցի ներառականի ուսուցիչների հետ։Անհրաժեշտ է, որպեսզի երեխաերը միշտ ներգրավված լինեն դասամպրոցեսին։ Շատ դասվարներ անտեսում են այն հանգամանքը, որ իրենց դասարանում կան նման երեխաներ, բայց գտնում եմ, որ նրանց պետք է տալ այն ուշադրությունն ու սերը, որը տալիս են մյուս երեխաներին։ Ի տարբերություն մյուսների նրանք ավելի դյուրազգաց, հետաքրքիր և խելացի են։ Աշխատանքային գործունեության ընթացքում հանդիպել ենք մի դասարանի, որտեղ կային 5 ԿԱՊԿ ունեցող երեխա՝ տեսողության, խոսքի և հոգեկան խանգարում ունեցող: Հիմնական դժվարությունները այն երեխայի հետ էին, ով ուներ հոգեկան խնդիրներ: Դասվարը լավ գիտեր երեխայի հետաքրքրություններն ու նախասիրությունները: Օրինակ՝ գեղեցիկ նկարում էր: Ծնողները նրան շատ էին սիրում և տալիս էին այն սերն ու ջերմությունը, որի կարիքը նա զգում էր: Հերթական դասը համերաշխության մասին էր և որպեսզի երեխան իր անհանգիստ, անկառավարելի շարժումներով չխանագարի դասը, ուսուցիչը խնդրեց Վահեին, որ նա գրատախտակի վրա նկարի իր ընտանիքը: Ստացվեց մի հիանալի ու համերաշխ ընտանիք: Նրա նկարը փաստեց, թե ինչքան սեր ու ջերմություն է ստանում նա ընտանիքից և որքան պետք է մենք տանք:

# **ԳԼՈՒԽ 3. ՄԱՆԿԱՎԱՐԺԱԿԱՆ ՎԱՐՊԵՏՈՒԹՅՈՒՆ**

Մանկավարժական գործունեության ցանկացած բնագավառում մշտապես բարձր է գնահատվում վարպետությունը: Վարպետությունը մասնագիտական կարողությունների և հմտությունների զինանոցի կատարյալ տիրապետումն է, որը հիմնված է համապատասխան գիտելիքների, հարուստ պրակտիկայի փորձի վրա:

Ուսուցչի մանկավարժական վարպետությունը դրսևորվում է դաստիարակչական բնույթի խնդիրների ճիշտ, հմուտ, օպտիմալ լուծման մեջ: Մանկավարժական վարպետությունը բնութագրվում է իր ստեղծագործական ուղղվածությամբ, քանզի դասվարը գործ ունի կենդանի, մշտապես փոփոխվող, զարգացող ու ձևավորվող մարդկային անձնավորության հետ, որին ներհատուկ են սեփական հետաքրքրությունները, նպատակադրումները, որոնք ոչ միշտ են համապատասխանում ուսուցչի հետաքրքրություններին ու նպատակադրումներին: Մանկավարժական վարպետությունը հոգեբանամանկավարժական, սոցիալ-մանկավարժական, փիլիսոփայական տեսական գիտելիքների միացումն է պրակտիկ կարողությունների, որի հիմքում ընկած են մանկավարժի անձնային որակները, իր սաների հետ հաղորդակցվելու արվեստը, նրա բարոյական կերպարը և մանկավարժական կուլտուրան:

Մանկավարժական վարպետությունը մանկավարժական տակտի բաղկացուցիչ մասն է կազմում: Ուսուցիչը պետք է կարողանա իր վարպետությունն այնպես օգտագործել, որ աշխատի հօգուտ իրեն: Ուսուցչի մանկավարժական վարպետությունը դրսևորվում է նրա բազմապլան գործունեության բոլոր բնագավառներում, բայց առաջին հերթին դասի նախապատրաստական, կազմակերպման ու վարման գործում: Այս բաղադրիչները իրենց լիարժեք արտահայտությունն են գտնում միայն այն դասերի ժամանակ, որոնք դառնում են ուսուցչի մանկավարժական ստեղծագործությունը, որոնցում ուսուցիչը հանդես է բերում իր մանկավարժական ստեղծագործությունը: Ուսուցիչը կարող է հեշտությամբ կատարել իր դերը,եթե օժտված է մանկավարժական բարձր վարպետությամբ, եթե նա ունի ուսումնադաստիարակչական աշխատանքի կազմակերպման իր ոճը, մանկավարժական աշխատանքի իր ուրույն ձեռագիրը:

Ուսուցչի մանկավարժական վարպետությունը սկսվում է բուն դասապրոցեսից շատ առաջ: Ուսուցչի մասնագիտական վարպետությունն ամենից առաջ դրսևորվում է յուրաքանչյուր դասին ըստ ամենայնի նախապատրաստվելու, դասի բովանդակությունը նախապես իմաստավորելու մեջ: Պետք է դասի ընթացքում ժամանակ չկորցնել և օգտագործել ամեն մի վայրկյանը: Ուսումնասիրությունները ցույց են տվել, որ դասերին ժամանակի կորուստը կազմում է 10-15 րոպե:

Ուսուցիչն իր գործունեությամբ ու անձնավորությամբ նպաստում է իր սաների հոգևոր կերպարի ձևավորմանը: Նրա աշխատանքը բնութագրվում է մի կարևոր առանձնահատկությամբ՝ ըստ էության նա իր սաների հետ մշտապես շփվելու, հաղորդակցվելու պրոցես է: Որովհետև իր ամենօրյա աշխատանքում հաղորդակցվում է աշակերտների հետ: Մանկավարժական հաղորդակցումը իրագործվում է ուսումնադաստիարակչական աշխատանքի բոլոր բնագավառներում, ուսումնական գործընթացի բոլոր փուլերում: Առանց մանկավարժական հաղորդակցման վարպետության հնարավոր չէ ստեղծել բարոյահոգեբանական ու հուզակամային բարենպաստ մթնոլորտ, իսկ առանց վերջինիս հնարավոր չէ ապահովել ուսումնական ու դաստիարակչական նպատակադրումների հաջող կենսագործում: Սուխոմլինսկին ասում է. ‹‹...ուսուցչի խոսքը սանի հոգու վրա ներգործելու ոչնչով չփոխարինվող գործիք է: Դաստիարակության արվեստն իր մեջ կրում է ամենից առաջ խոսելու, մարդկային սրտին դիմելու արվեստը..., խոսքն այն ամենանուրբ, ամենասուր գործիքն է, որով մենք՝ ուսուցիչներս, պետք է հմտորեն մոտենանք մեր սաների սրտերին››:

Մանկվարժական վարպետության կարևոր ցուցանիշն այն դրական արդյունքներն են, որոնց հասնում է ուսուցիչը սաների վրա կազմակերպած իր մանկավարժական ներազդեցությունների շնորհիվ:

# **ԳԼՈՒԽ 4. ՄԱՆԿԱՎԱՐԺԱԿԱՆ ՀԱՂՈՐԴԱԿՑՈՒՄ**

Ինչպես մանկավարժական վարպետությունը, այնպես էլ մանկավարժական հաղորդակցումը տակտի ամենակարևոր առանձնահատկություններից է: Քանի որ յուրաքանչյուր ուսուցիչ պետք է հիշի, որ իր խոսքն ու հաղորդակցման ձևերն են, որ անմիջապես դրոշմվում են երեխայի հիշողության մեջ:

Մարդը հասարակությունից դուրս կամ աստված է, կամ գազան: Այս միտքը պատկանում է հին աշխարհի մեծ իմաստասեր, ‹‹հունական փիլիսոփայության Ալեքսանդր Մակեդոնացի›› Արիստոտելին: Մարդը իբրև անձ, չի կարող զարգանալ հասարակությունից դուրս, նրանից անկախ: Հաղորդակցման պրոբլեմը մշտապես գտնվել է բոլոր դարերի մեծ մտածողների ուշադրության կենտրոնում: Եվ դա այն հասկանալի պատճառով, որ ինչպես իրավացիորեն նկատել է Անտուան Էքզյուպերին, ‹‹Հաղորդակցումը մարդկային գանձերից ամենաշքեղն է››:

Հաղորդակցումը հասարակական կյանքի համապարփակ երևույթներից մեկն է. այն ընդգրկում է հասարակական կյանքի բոլոր ոլորտները: Այն մարդկային հասարակության գոյության անհրաժեշտ պայմանն է, սերունդների կապի ու հաջորդափոխության միջոցը, սոցիալական փորձի փոխանցման պայմանը, անձի ձևավորման կարևոր գործոններից մեկը:

Հաղորդակցումը կատարում է մի շարք ֆունկցիաներ՝ որոշում է անձի վարքագիծը, ձևավորում է նրա գիտակցությունը, խթանում՝ անձի զարգացումը, նրա դրդապատճառներն ու մղումները, կազմակերպում է մարդկանց համատեղ գործունեությունը: Մանկավարժական հաղորդակցումը իրագործվում է ուսումնադաստիարակչական աշխատանքի բոլոր բնագավառներում ու փուլերում: Պետք են հետևյալ պայմանները՝

* 1. Փոխադարձ վստահություն և հարգանքի ստեղծում դասարանում 2.Փոխըմբռնում դասվարի և նրա սաների միջև 3.Ստեղծագործական աշխատանքի մթնոլորտի ստեղծում
1. Սովորողների ինքնահսկողության ու կարգավորվածության զարգացման զարգացում
2. Փոխըմբռնման մթնոլորտի ստեղծում աշակերտների միջև:

Մանկավարժական հաղորդակցման կրողը և ստեղծողը դասվարի անձնավորությունն է: Առանց մանկավարժական հաղորդակցման հնարավոր չէ ստեղծել բարոյահոգեբանական ու հուզակամային բարենպաստ մթնոլորտ, բարձրացնել ուսումնադաստիարակչական գործընթացի արդյունավետությունը:

Ուսուցչից պահանջվում է ոչ միայն մշտապես ուշադիր լինելու այն ամենի նկատմամբ, ինչ տեղի է ունենում դասին կամ արտադասարանային հաղորդակցման ընթացքում, այլև ուշադրությունը միաժամանակ մի քանի տեղ բաշխելու ունակություն: Հաղորդակցման վարպետության կարևոր տարր է դիտունակությունը, մարդու այդ արժեքավոր հատկությունը , որը օգնում է հաջողությամբ կատարել ցանկացած աշխատանք: Դիտունակությունը որպես անձնային հատկություն, որը բնութագրում է իրականության փաստերի, երևույթների, պրոցեսների նպատակասլաց ու տևական ըմբռնման ընդունակությունը: Սակայն գործունեության որոշ տեսակներում,ինչպես նաև մանկավարժական գործունեության բնագավառում, դիտունակությունը կատարում է առանձնահատուկ դեր: Դիտունակ ուսուցիչը նկատում է դասարանում կատարվող ամեն ինչ, սովորաբար նրա տեսադաշտից ոչինչ չի վրիպում, սակայն նրանց նկատած ամեն ինչի համար դիտողություն չի անում, այլապես դասը կվերածվի դիտողությունների ժամի:

Այսպիսով, մանկավարժական հաղորդակցման վարպետությունը, կուլտուրան մանկավարժական վարպետության կարևորագույն բաղադրիչն է: Ուսուցիչը այն ձեռք է բերում ուսումնադաստիարակչական աշխատանքի պրոցեսում՝ իր ողջ կյանքի ընթացքում:

# **ԵԶՐԱԿԱՑՈՒԹՅՈՒՆ**

Ուսումնասիրելով «Մանկավարժական տակտ» թեման՝ հանգել ենք այն եզրակացության, որ տակտը ոչ միայն դասվարների, այլև բոլոր ուսուցիչների համար շատ կարևոր կողմ է: Մեզանից յուրաքանչյուրին անհրաժեշտ է ունենալ տակտի զգացում: Ցանկացած բան, որ անում է ուսուցիչը պետք է վարպետորեն իրագործի այն: Ուսուցիչները ոչ միայն դասերի ժամանակ, այլև ցանկացած պահի պետք է ուշադրություն դարձնեն իրենց շարժուձևին, խոսքին, տեսքին, միշտ թարմացնեն և հարստացնեն գիտելիքները, բառապաշարը, պետք է ունենան հաղորդակցման կուլտուրա, կառավարեն իրենց հույզերն ու զգացմունքները:

Մանկավարժական տակտը իրենից ներկայացնում է.

1. Սովորողների հետ հարաբերությունների տոնի և ոճի մանկավարժական նպատակահարմարություն
2. Համբերատարություն և ինքնատիրապետման կարողություն
3. Հարգանք աշակերտի արժանապատվության նկատմամբ և խելացի պահանջկոտություն
4. Գիտելիքները ստուգելիս և գնահատելիս հատուկ տակտ 5.Աշակերտների հետ ինքնուրույն աշխատանքների կազմակերպում 6.Խոսքի, հույզերի և գործողությունների նպատակահարմարության չափ

Յուրաքանչյուր ուսուցիչ, դասվար պետք է հիշի, որ իր յուրաքանչյուր խոսք, արարաք, շարժում կարող է մեծ հետք թողնել երեխայի բնավորության և հետագա գործունեության վրա: Պետք է աչալուրջ լինել և թերություններ թույլ չտալ:

Ուսուցիչը պետք է ունենա անձնային պահանջներ: Նա բոլոր առումներով պետք է լինի դաստիարակված, կատարյալ մարդ, կարողանա ճանաչել իր յուրաքանչյուր աշակերտի, ինչպես Հեգելը կասեր՝ «նրա էության բոլոր կողմերը», հավասարապես կիսի նրանց հաջողություններն ու անհաջողությունները, ուրախությունն ու տխրությունը: Պետք է մշտապես նայի սովորողների «հոգու աչքերին» ու միշտ հիշի, որ ինքը ուսուցիչ է, դաստիարակ և ոչ թե բռնապետ: Ուսուցիչը պետք է լինի բարեհոգի, ներող, գթասիրտ, կարեկցող, զուսպ, ունենա հոր ու մոր սիրտ, լինի լավագույն խորհրդատու օգնող, սատարող, հասնող, իր մեջ ունենա աշակերտներին դեպի իրեն ձգտելու հատկություն և «կախարդող» ուժ… ու մշտապես հիշի, որ ինքը ոչ միայն պիտի ունենա այդ որակները, այլև պատրաստակամ լինի դրանք կատարելագործել, հակառակ դեպքում տանուլ կտա նաև ունեցածը:

# **ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

# Ա. Ս. Բալյան «Մնակավարժական վարպետության հիմունքները»

«Լույս» 1980

1. Շ.Ս. Սիմոնյան «Մանկավարժական տակտ» « Լույս» 1974

# 3. Ն. Ի. Բոլդիրև « Դասղեկ» : Երևան « Լույս» 1974

4. Դ. Ֆ. Սամոլյենկո « Ուսուցչի վարպետությունը, մանկավարժական

 տակտը և հեղինակությունը» : «Հայպետուսմանկհրատ» Երևան 1963